Bicicliștii sunt acum mai protejați în Germania, după ce reguli noi au fost adăugate în legislația rutieră. Pentru prima dată se specifică în legea germană o limită de distanță de trecere minimă pe lângă bicicliști.

Bicicliști – distanță

Astfel, șoferii vor trebui să păstreze o distanță de trecere minimă pe lângă bicicliștii aflați pe carosabil, de 1,5 metri în zonele urbane și de 2 metri în afara orașului, scrie Transport Times.

De asemenea a fost introdus un nou semn pentru drumurile înguste care interzice depășirea vehiculelor pe două roți (biciclete și motociclete). În plus, este introdusă o nouă categorie „Zona de ciclism” – o zona în care bicicletele vor fi singurele vehicule permise.

Șoferii de camion vor fi obligați să conducă cu viteză mică (între 7 și 11 km/h) atunci când traversează un traseu unde se deplasează bicicliștii sau pietonii.

Parlamentul german a convenit să actualizeze legislația rutieră prin noi măsuri de siguranță rutieră menite să diminueze accidentele rutiere.

Șoferii care parchează pe benzile de circulație sau urmează vehiculele de urgență printr-un coridor de urgență vor primi amenzi mai mari introducându-se și posibilitatea unei interdicții de conducere. O altă măsură este interzicerea aplicațiilor care indică șoferilor locația camerelor radar.

Dacă ți-a plăcut articolul, urmărește-ne pe Facebook.

V-ar putea interesa și:

Informaţiile publicate de EVmarket.ro pot fi preluate doar în limita a 500 de caractere şi cu citarea în lead a sursei cu link activ. Orice abatere de la această regulă constituie o încălcare a Legii 8/1996 privind dreptul de autor.

………………………………………………………………………………………………………………………

#EVmarket #News #ECO #Bike #Biciclete #PisteDeBiciclete #BetterSafeThanSorry #SiNoiSuntemInTrafic #EV #eMobility #FutureMobility #ElectroMobility #forwardthinking #electricfuture #ecofriendly #mobility

Foto: Blubel on Unsplash